stanford-oval/wikipedia huggingface dataset:
רוברט בוז'ניק
הערות שוליים

↑  Róbert Bozeník tekent bij Feyenoord באתר הרשמי של פיינורד, 27 בינואר 2020 (בהולנדית)
↑  Róbert Bozeník verhuurd aan Boavista באתר הרשמי של פיינורד, 13 ביולי 2022 (בהולנדית)
↑  Bozenik mais três anos no Bessa באתר הרשמי של בואבישטה, 11 ביולי 2023 (בפורטוגזית)
↑  UEFA.com, Slovakia | Squad | UEFA EURO 2024, UEFA.com (באנגלית)
| נבחרת סלובקיה – יורו 2020 |
| --- | --- | --- |
|  1 דוברבקה •  2 פקאריק •  3 ואוורו •  4 וליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק |  1 דוברבקה •  2 פקאריק •  3 ואוורו •  4 וליינט •  5 שטקה •  6 גרגוש •  7 וייס •  8 דודה •  9 בוז'ניק •  10 סוסלוב •   11 בנש •  12 קוציאק • 13 הרושובסקי •  14 שקריניאר • 15 הובוצ'ן • 16 האנצקו • 17 האמשיק • 18 הרסלין • 19 קוצקה • 20 מאק • 21 דיוריש • 22 לובוטקה • 23 רודאק • 24 קוסצלניק • 25 הרומאדה • 26 שראנץ • מאמן: קוזאק | סלובקיה |
| נבחרת סלובקיה – יורו 2024 |
| --- | --- | --- |
|  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה |  1 דוברבקה •  2 פקאריק •  3 ואוורו •  4 אוברט •  5 ריגו •  6 גיומבר •  7 סוסלוב •  8 דודה •  9 בוז'ניק •  10 קוצקה •   11 בנש •  12 רודאק • 13 הרושובסקי •  14 שקריניאר • 15 דה מרקו • 16 האנצקו • 17 הרסלין • 18 סטרלץ • 19 טופטה • 20 דיוריש • 21 ברו • 22 לובוטקה • 23 ראבאס • 24 סאוור • 25 קושה • 26 שראנץ • מאמן: קלצונה | סלובקיה |
ראלף דובל

ראלף דאגלס דובל (בשם מלא באנגלית: Ralph Douglas Doubell;‏ 11 בפברואר 1945) הוא אתלט עבר אוסטרלי, אלוף אולימפי (מקסיקו סיטי 1968) ושיאן עולם (1968–1973) בריצת 800 מטר.
ביוגרפיה

דובל נולד ב-1945 במלבורן שבאוסטרליה. בנעוריו למד בבית הספר התיכון "מלבורן" (אנ'). לאחר סיום התיכון למד באוניברסיטת מלבורן. בתקופת לימודיו באוניברסיטה החל להתאמן בהדרכתו של מאמן ספורט אישי.
הקריירה הספורטיבית הקצרה של דובל נמשכה מ-1966 עד 1972 אז נאלץ לפרוש מסיבות בריאותיות. בנוסף להישגיו הבינלאומיים היה דובל אלוף אוסטרליה בריצות 800 מטר ו-880 יארד בשנים 1964/65, 1965/66, 1966/67, 1968/69 ו-1969/70.
לאחר פרישתו מפעילות ספורטיבית החל ללמוד בבית הספר למנהל עסקים באוניברסיטת הרווארד (בוסטון, מסצ'וסטס) שם סיים תואר שני. עם סיום לימודיו, ב-1974, חזר לאוסטרליה ומונה למנהל קשרים וראש החטיבה לבנקאות תאגידית ומוסדית של קבוצת דויטשה בנק במדינה. במקביל שימש כדירקטור בדירקטוריון של אצטדיון טלסטרה (אנ') בסידני.
פרש מעבודתו ב-2007.
קריירה ספורטיבית > 1966

במשחקי חבר העמים, שנערכו בקינגסטון ג'מייקה בשנת 1966 סיים במקום שישי בריצת 880 יארד בתוצאה של 1:48.3 דקות
קריירה ספורטיבית > 1967

באוניברסיאדה שנערכה בטוקיו בשנת 1967 זכה דובל במדליית זהב בריצת 800 מטר בתוצאה של 1:46.7 דקות, לפני פרנץ יוזף קמפר (אנ') (1:46.7 דקות) ובודו טמלר (אנ') (1:47.8 דקות), שניהם ממזרח גרמניה.
קריירה ספורטיבית > 1968

בתחילת השנה סבל מפציעה בעקב אכילס שמנעה ממנו להתאמן, אולם לאחר מספר חודשים חזר להתאמן.
קריירה ספורטיבית > 1968 > אלוף אולימפי ושיאן עולם

באולימפיאדת מקסיקו סיטי (1968) זכה דובל במדליית זהב בריצת 800 מטר בשיא עולם חדש של 1:44.4 דקות, לפני וילסון קיפרוגוט מקניה (1:44.57 דקות) וטום פארל (אנ') מארצות הברית (1:45.46 דקות). הוא השווה את השיא בן 6 השנים של פיטר סנל מניו זילנד. שיא זה החזיק מעמד כ-5 שנים ונשבר על ידי מרסלו פיאסקונארו (אנ') מאיטליה (1:43.7 דקות).
קריירה ספורטיבית > 1969

במשחקים הפסיפיים הראשונים שנערכו בטוקיו (אנ') זכה במדליית זהב בריצת 800 מטר בתוצאה של 1:48.0 דקות, לפני קית' ווילר מאוסטרליה (1:48.9 דקות) ולואל פאול מארצות הברית (1:48.9 דקות)
קריירה ספורטיבית > 1970

במשחקי חבר העמים שנערכו באדינבורו סקוטלנד בשנת 1970 הוא סיים במקום שישי בריצת 800 מטר בתוצאה של 1:47.86 דקות.
קריירה ספורטיבית > 1972

דובל התאמן לקראת אולימפיאדת מינכן אולם פציעות משמעותיות אילצו אותו לפרוש מפעילות ספורטיבית.
אותות הערכה

ב-1985 התקבל להיכל התהילה של הספורט באוסטרליה
ב-2006 הוענקה לדובל דרגת "חבר" במסדר אוסטרליה
הערות שוליים

↑  המשחקים הפסיפיים, באתר gbrathletics (באנגלית)
↑  ראלף דובל, באתר Sport Australia Hall of Fame Awards (באנגלית)
| --- | --- |
בקרת זהויות :  World Athletics: 14356701
רוברט בארק

רוברט אמט בארק (באנגלית: Robert Emmet Burke‏; 1 באוגוסט 1847 - 5 ביוני 1901) היה חבר בית הנבחרים של ארצות הברית מטקסס.
ביוגרפיה > ראשית חייו

רוברט אמט בארק נולד ב-1 באוגוסט 1847 ליד דיידוויל, אלבמה, ולמד בבתי ספר ציבוריים סמוכים. הוא עבר לג'פרסון, טקסס, בשנת 1866.
ביוגרפיה > שירות צבאי

בארק התגייס כטוראי לצבא הקונפדרציה, פלוגה D רגימנט ג'ורג'יה ה-10 לפני גיל שש עשרה ושירת לאורך כל מלחמת האזרחים.
ביוגרפיה > שירות ציבורי

בארק למד משפטים, התקבל ללשכת עורכי הדין בנובמבר 1870 והחל לעסוק בכך בדאלאס, טקסס, ב-1871. הוא כיהן כשופט של מחוז דאלאס בשנים 1878–1888. הוא כיהן כשופט של המחוז השיפוטי הארבעה עשר של טקסס 1888–1896.
בארק נבחר כדמוקרטי לקונגרסים ה-55, ה-56 וה-57 וכיהן מ-4 במרץ 1897 עד מותו.
ביוגרפיה > מותו

בארק מת בדאלאס, טקסס, ב-5 ביוני 1901, ונקבר בבית הקברות גרינווד.
רוברט בולארד

| --- | --- |

רוברט בולארד (לובש מעיל פרווה) יחד עם ג'ון פרשינג (קיצוני מימין) בהתייעצות עם קצינים צרפתיים
 לידה:  5 בינואר 1861 לי, אלבמה, ארצות הברית 
 פטירה:  11 בספטמבר 1947 (בגיל 86) ניו יורק סיטי, ניו יורק, ארצות הברית 
 מקום קבורה:  בית הקברות וסט פוינט 
 מדינה:  ארצות הברית 
 השכלה:  האקדמיה הצבאית של ארצות הברית 
 צאצאים:  Rose Douglas Brabson Bullard 
 השתייכות:  הצבא האמריקני צבא ארצות הברית
 תקופת הפעילות:  1885–1925 (כ־40 שנה)
 דרגה:   לוטננט גנרל
 תפקידים בשירות
 מפקד הדיוויזיה ה-1 מפקד הקורפוס ה-3 מפקד הארמייה השנייה
 פעולות ומבצעים
 מלחמת ארצות הברית–ספרד  מלחמת ארצות הברית–הפיליפינים  המהפכה המקסיקנית  מלחמת העולם הראשונה
 עיטורים
   מדליית השירות המצוין
 
לוטננט גנרל רוברט לי בולארד (באנגלית: Robert Lee Bullard;‏ 5 בינואר 1861 – 11 בספטמבר 1947) היה מפקד בכיר בצבא ארצות הברית אשר פיקד על הארמייה השנייה במהלך מלחמת העולם הראשונה.
ביוגרפיה > תחילת דרכו

בולארד נולד ב-5 בינואר 1861 במחוז לי שבמדינת אלבמה בארצות הברית. שמו המקורי היה רוברט ויליאם בולארד, אולם כילד קטן הוא שכנע את אביו לשנות את שמו לרוברט לי, על שמו של הגנרל המפורסם רוברט אי לי. הוא למד באוניברסיטת אובורן ולאחר מכן באקדמיה הצבאית של ארצות הברית אותה סיים בשנת 1885. לאחר מכן התגייס לצבא ארצות הברית, ובשנת 1892 הועלה לדרגת לוטננט. בשנת 1898 השתתף במלחמת ארצות הברית–ספרד, ולאחר מכן השתתף במלחמת ארצות הברית–הפיליפינים. הוא הוצב בפיליפינים עד 1904. ב-1906 הועלה לדרגת לוטננט קולונל, וב-1907 נשלח לקובה כיועץ צבאי של השלטון האמריקני הזמני באי. ב-1911 הועלה לדרגת קולונל, והשתתף בפלישה האמריקנית למקסיקו בעקבות המהפכה המקסיקנית. הוא פיקד גם על הרגימנט ה-26.
ביוגרפיה > מלחמת העולם הראשונה

עם כניסתה של ארצות הברית למלחמת העולם הראשונה באפריל 1917, כבר היה בולארד בן טיפוחיו של לאונרד ווד וחבר קרוב של ג'ון פרשינג. ביוני של אותה שנה קודם לדרגת בריגדיר גנרל, ובאוגוסט הועלה לדרגת מייג'ור גנרל. בדצמבר מונה למפקד הדיוויזיה ה-1 (האדומה הגדולה"), אשר הייתה חלק מחיל המשלוח של ארצות הברית לחזית המערבית. הוא שלט בצרפתית טובה, הפגין כישורים דיפלומטיים מעולים והסתדר היטב עם מפקדי צבא צרפת. ב-28 במאי 1918 תקף בולארד עם כוחותיו את צבא הקיסרות הגרמנית במסגרת קרב קנטיני, שהיה המתקפה האמריקנית הגדולה הראשונה במלחמה. המתקפה נחשבת להצלחה, כי היא הרחיבה את החזית האמריקנית כקילומטר וחצי. בהמשך מונה למפקד הקורפוס ה-3, והשתתף עמו בקרב השני על המארן. ב-10 באוקטובר פיצל פרשינג את חיל המשלוח האמריקני לשתי ארמיות. ובעוד שהאנטר ליגט מונה למפקד הארמייה הראשונה מונה בולארד למפקד הארמייה השנייה והועלה לדרגת לוטננט גנרל. בתחילת נובמבר נתן פרשינג פקודה לבולארד להתחיל לנוע לכיוון מץ, ועוד לפני שנחתמה שביתת הנשק ב-11 בנובמבר הספיקה הארמייה להתקדם כ-25 ק"מ על אדמת צרפת (הישג שנחשב למשמעותי בחזית המערבית). אם כי היו שמתחו ביקורת על כך שהורה לאנשיו להמשיך ולהילחם עד הרגע האחרון שלפני שביתת הנשק.
ביוגרפיה > אחריתו

ב-1919 פורקה הארמייה השנייה, וב-1920 בולארד הורד חזרה לדרגת מייג'ור גנרל. ב-1925 הוא פרש מהצבא, וכיהן כנשיא האחרון של "הליגה לביטחון לאומי" (National Security League (NSL)) תנועה פוליטית בעלת דעות לאומניות ופטריוטיות. הארגון פשט את הרגל ב-1939, ושרד על הנייר עד 1942, כאשר בולארד מפעיל אותו מדירתו בניו יורק. ב-1942 הודיע בולארד רשמית על סגירת הארגון. הוא נפטר בניו יורק ב-11 בספטמבר 1947 בגיל 86. הוא קבור בבית הקברות וסט פוינט יחד עם אשתו אלה בולארד (1870–1963). בחייו הוא חיבר את הספרים: "זכרונות אישיים של המלחמה" (Personalities and Reminiscences of the War) ו"חיילים אמריקאים נלחמו גם" (American Soldiers also Fought).
הערות שוליים

↑  רוברט בולארד באתר המלחמה הגדולה
| --- | --- |
בקרת זהויות :  NLI: 987007427689205171  GND: 1049427343  ISNI: 0000 0003 8574 8992  LCCN: n87836139  NARA: 10570504  NTA: 129840491  SNAC: w6zs3z4z  SUDOC: 201432110  VIAF: 245699614   WorldCat (עם VIAF): 245699614 
1915-1920
קניבל קורפס

| --- | --- |


 מקום הקמה:  באפלו 
 מוקד פעילות:  באפלו, ניו יורק, ארצות הברית (מוקדם), טמפה, פלורידה, ארצות הברית (מאוחר יותר)
 תקופת הפעילות:  מ-1988
 סוגה:  דת' מטאל, דת' מטאל ברוטאלי
 חברת תקליטים:  מטאל בלייד רקורדס
 www.cannibalcorpse.net
 חברים
 ג'ורג' פישר פול מזורקייביץ' רוב בארט אלכס ובסטר אריק רוטן
 חברים לשעבר
 כריס בארנס פאט אובריאן בוב רוסיי ג'ק אואן
 
קניבל קורפס (באנגלית: Cannibal Corpse, "גופה קניבלית") היא להקת דת' מטאל אמריקאית אשר הוקמה בבאפלו, ניו יורק בשנת 1988, וכיום מבוססת בטמפה, פלורידה. הלהקה זכתה לחשיפה מועטה ברדיו ובטלוויזיה במהלך הקריירה שלה, אם כי קהל מעריצים מסור החל להיווצר עם יציאת אלבומיה המוקדמים, כולל Butchered at Birth (1991) ו-Tomb of the Mutilated (1992). נכון לשנת 2015, הם השיגו מכירות ברחבי העולם של שני מיליון יחידות עבור מכירות משולבות של כל האלבומים שלהם.
הבסיסט אלכס ובסטר המציא את השם ללהקה, ותיאר את הגופה הקניבלית כ"גוויית אל-מת שתאכל אותך", זאת בדומה לזומבי, יצור אל-מת המשתוקק לבשר אדם. היו להם כמה שינויים בהרכב מאז הקמתם, עם ובסטר והמתופף פול מזורקייביץ' כחברים הקבועים היחידים. חברי קניבל קורפס קיבלו במקור השראה מלהקות ת'ראש מטאל כמו מטאליקה, סלייר, דארק אנג'ל, סודום, וקריאייטור וגם להקות דת' מטאל אחרות כגון פוזסט, אוטופסי, מורביד אנג'ל ודת'. אומנות עטיפות האלבומים של הלהקה (לרוב מאת וינסנט לוק) והליריקה, הנשענת רבות על ספרות אימה וסרטי אימה, שנויות במחלוקת רבה. בתקופות שונות, מספר מדינות, כמו גרמניה ורוסיה, אסרו על קניבל קורפס להופיע בגבולותיהן, או אסרו על מכירה והצגה של עטיפות אלבומי קניבל קורפס המקוריות.
היסטוריה

חברים מלהקות דת' מטאל מוקדמות יותר באזור באפלו Beyond Death (אלכס ובסטר, ג'ק אואן), Tirant Sin (פול מזורקייביץ', כריס בארנס, בוב רוסיי), ו-Leviathan (בארנס) הקימו את הלהקה בדצמבר 1988. הלהקה ניגנה את המופע הראשון שלה ב-River Rock Cafe בבאפלו במרץ 1989, זמן קצר לאחר הקלטת קלטת דמו בת חמישה שירים. בתוך שנה מההופעה הראשונה, הלהקה הוחתמה בחברת התקליטים מטאל בלייד רקורדס, ככל הנראה לאחר שחברת התקליטים שמעה את קלטת ההדגמה ששלח מנהל חנות התקליטים בה בארנס עבד. אלבום הבכורה שלהם באורך מלא, Eaten Back to Life, שוחרר באוגוסט 1990. בהשראת וחיפוש אחר הזדמנויות מסחריות והקלטות חדשות של סצנת הדת' מטאל המתפתחת בפלורידה, עברה הלהקה לטמפה, עיר גדולה במדינת פלורידה.
ללהקה היו מספר שינויים בהרכב. בפברואר 1993, החבר המייסד והגיטריסט בוב רוסיי פוטר מהקבוצה (לאחר מכן הוא הפך למדריך גולף) ובסופו של דבר הוחלף על ידי גיטריסט להקת Malevolent Creation רוב בארט. בשנת 1995, במהלך הקלטות לאלבום חדש, הסולן כריס בארנס הודח בגלל חילוקי דעות אישיים עם שאר חברי הלהקה והוחלף על ידי הסולן גורג' "קורפסגריינדר" פישר. בארנס המשיך להופיע עם להקת Six Feet Under ומאוחר יותר עם Torture Killer.
בפברואר 1997, בארט, שהחליף את רוסי בגיטרה, עזב את קניבל קורפס כדי להצטרף מחדש ללהקותיו הקודמות Malevolent Creation ו-Solstice. פט אובריאן, שהופיע לראשונה בקניבל קורפס באלבום Gallery of Suicide (1998), החליף את בארט. החבר המייסד והגיטריסט ג'ק אואן עזב את קניבל קורפס ב-2004 כדי לבלות יותר זמן בלהקה השנייה שלו, Adrift. הוא הצטרף ללהקה דייסייד בסוף שנת 2004. ג'רמי טרנר מלהקת Origin החליף אותו לזמן קצר כגיטריסט בסיבוב ההופעות של The Wretched Spawn שבשנת 2004. בארט הצטרף מחדש ללהקה ב-2005.
הלהקה הופיעה פעמיים בישראל, ב-8 ביולי 2010 וב-8 באפריל 2015, בשתי הפעמים הופיעו במועדון הבארבי בתל אביב.
ליריקה, מחלוקת ופרסום

בהתאם למוזיקה הכבדה והברוטאלית, לאורך כל דרכה המקצועית, דבקה הלהקה בסגנון כתיבת ה-Gore, כתיבה המבוססת על טקסטים מזוויעים, מתארת בדרך כלל סיפורים מחרידים של ממש, ועוסקת באלימות קיצונית, שחלקה אף דמיונית ומופרכת; רצח, אונס, קניבליזם, סאדיזם וזומבים. בשל כך, הלהקה זכתה לגינויים רבים מצד גופים ממשלתיים וארגונים שונים למיניהם הטוענים שהלהקה משמשת דוגמה רעה למאזינים לה. הלהקה הייתה נתונה למחלוקות גסות כמעט מאז תחילת הקריירה שלה.
ליריקה, מחלוקת ופרסום > ארצות הברית

במאי 1995, בוב דול, בזמנו סנאטור אמריקני, האשים את קניבל קורפס - יחד עם סצנות היפ הופ כולל ה-Geto Boys ו-2 Live Crew - בפגיעה באופי הלאומי של ארצות הברית. שנה לאחר מכן, הלהקה שוב ספגה אש, הפעם כחלק ממסע פרסום של ויליאם בנט, הסנאטור ג'ו ליברמן, הסנאטור בזמנו סם נון ויו"ר הקונגרס הלאומי של נשים שחורות סינתיה דלורס טאקר להשיג חברות תקליטים גדולות-כולל וורנר מיוזיק גרופ, סוני מיוזיק אנטרטיינמנט, Thorn-EMI וברטלסמן-"לזרוק 20 קבוצות הקלטה [...] האחראיות לליריקה הפוגענית ביותר".
קניבל קורפס הופיע גם בסרט בכיכובו של ג'ים קארי מ-1994, אייס ונטורה: בלש בצחוק, בביצוע גרסה מקוצרת של השיר שלהם "Hammer Smashed Face".
ליריקה, מחלוקת ופרסום > אוסטרליה

החל מ-23 באוקטובר 1996, נאסרה באוסטרליה מכירה של כל הקלטת אודיו של קניבל קורפס שהייתה אז באוסטרליה וכל העותקים שלה הוסרו מחנויות המוזיקה. באותה עת, איגוד תעשיית ההקלטות האוסטרלי ואיגוד קמעונאי המוזיקה האוסטרלי הטמיעו מערכת לזיהוי תקליטים שעלולים להיות פוגעניים, הידועה בתור "labelling code of practice".
כל עשרת האלבומים של קניבל קורפס, אלבום ההופעה Live Cannibalism, הסט המארז 15 Year Killing Spree, המיני אלבום Worm Infested והסינגל "Hammer Smashed Face" הוצאו מחדש באוסטרליה בין 2006 ל-2007, והקלטות האודיו של קניבל קורפס סווגו סופית על ידי ARIA (איגוד תעשיית ההקלטות האוסטרלי) כמותרות למכירה באוסטרליה. עם זאת, כולם "מוגבלים" ונמכרים רק לאלה מעל גיל 18. חלקם נמכרים במהדורות "מצונזרות" ו"לא מצונזרות", המציינת את השינוי באומנות עטיפות האלבומים. למרות זאת, כשהן מוצגות בחלק מהחנויות, אפילו המהדורות ה"לא מצונזרות" מצונזרות באופן ידני.
לאחר דיון על איסור עליהם לסיבוב הופעות, הקומדיה האוסטרלית The Chaser עשתה גרסת מוזיקת טרקלין לשיר שלהם "Rancid Amputation" בתוכניתם The Chaser's War on Everything, בטענה שהמוזיקה, ולא הליריקה, היא הבעיה, על ידי ביצוע גרסת מוזיקת טרקלין.
ליריקה, מחלוקת ופרסום > גרמניה

כל האלבומים של קניבל קורפס עד וכולל Tomb of the Mutilated נאסרו עם יציאתם להימכר או להיות מוצגים בגרמניה בשל אומנות העטיפה הגרפית והליריקה המטרידה שהכילו; נאסר על הלהקה לנגן כל שיר מהאלבומים האלה בזמן סיבוב הופעות בגרמניה, איסור זה לא הוסר עד יוני 2006. בראיון משנת 2004, ג'ורג' פישר ניסה להיזכר במה שעורר במקור את האיסור, וכך אמר: "אישה ראתה מישהו לובש את אחת החולצות שלנו, אני חושב שהיא מורה בבית ספר, והיא פשוט גרמה לסירחון גדול מזה. אז [עכשיו] אנחנו לא יכולים לנגן שום דבר משלושת התקליטים הראשונים. וזה ממש מבאס כי ילדים באים והם רוצים שננגן את כל השירים הישנים - ואנחנו היינו - אבל הם יודעים את העסקה. אנחנו לא יכולים לנגן את 'Born in a Casket' אבל כן יכולים את 'Dismembered and Molested'".
ליריקה, מחלוקת ופרסום > רוסיה

שש מתוך שמונה ההופעות המתוכננות מסיבוב ההופעות של הלהקה ברוסיה ב-2014 בוטלו לאחר הפגנות של פעילים אורתודוקסים מקומיים. חודש לפני הסיור של הלהקה אמר הפעיל הדתי דימיטרי צוריונוב שהמוזיקה של קניבל קורפס ניתנת לעונש על פי החוק הרוסי מכיוון שהיא "מסיתה פילוג דתי". הוא התייחס בצורה לא חיובית לליריקה ואמר שהיא קידמה "מוות, אלימות, כמו גם סוגים שונים של סטייה מינית". ההופעה בניז'ני נובגורוד הופסקה באמצע הסט, לאחר שהמשטרה ערכה חיפוש אחר סמים במקום. הקונצרט בסנקט פטרבורג בוטל ברגע האחרון בגלל "סיבות טכניות" שלא פורטו, היחידה הניידת למטרות מיוחדות (OMON) הגיע זמן קצר לאחר מכן ועצרה שמונה עשר מבקרים. חברי קניבל קורפס הצהירו כי הרשויות ברוסיה איימו לעצור אותם אם הלהקה תופיע כי אין להם את אשרות העבודה הנכונות.
ליריקה, מחלוקת ופרסום > תגובות למבקרים

הליריקה, אומנות עטיפות האלבומים וחולצות הטריקו של קניבל קורפס מציגים לעיתים קרובות Gore ותיאורים של אלימות קיצונית, שחלקה אף דמיונית ומופרכת; רצח, אונס, קניבליזם, סאדיזם וזומבים. הלהקה תמיד הגנה על זה כביטוי אמנותי שהוא בדיוני בלבד. בראיון לסרט התיעודי על תרבות המטאל Metal: A Headbanger's Journey, אמר גורג' "קורפסגריינדר" פישר כי דת' מטאל מובן בצורה הטובה ביותר "כאמנות", וטוען שניתן למצוא אמנות אלימה הרבה יותר בארמון האפיפיור שבקריית הוותיקן, והצביע על כך שתיאורים כאלה הם ללא ספק טרנסגרסיביים יותר מכיוון שהם אכן קרו.
באותו נושא, ג'ורג' "קורפסגריינדר" פישר אמר פעם בראיון: "אנחנו לא שרים על פוליטיקה. אנחנו לא שרים על דת... כל השירים שלנו הם סיפורים קצרים, שאם מישהו יבחר כך הוא היה יכול להמיר אותם לסרט אימה. באמת, זה כל מה שזה. אנחנו אוהבים סרטים מזעזעים ומפחידים, ואנחנו רוצים שהטקסטים יהיו כאלה. כן, זה על הרג אנשים, אבל זה לא מקדם את זה בכלל. בעצם אלה סיפורים בדיוניים, וזהו. וכל מי שמתעצבן מזה הוא מגוחך".
בתגובה להאשמות שהטקסטים של הלהקה שלו גורמים לחוסר רגישות ולאלימות אצל המעריצים, טען אלכס ובסטר, בסיסט הלהקה, שמעריצי הדת' מטאל נהנים מהמוזיקה רק בגלל שהם יודעים שהאלימות המתוארת בליריקה אינה אמיתית: "אני חושב שאנשים כנראה לא כל כך חסרי רגישות לזה, אתה יודע שכולל את עצמי, כמו שאתה יודע, אנחנו שרים על כל הדברים האלה ואתה רואה סרט שבו אתה יודע שהוא לא אמיתי וזה לא עניין גדול, אבל אם באמת ראית מישהו שמוחו נחבט ממש מולך, אני חושב שתהיה לזה השפעה די דרמטית על כל בן אנוש אתה יודע למה אני מתכוון? או איזה מעשה אלימות נורא, גס או כל דבר שנעשה ממש מולך, אני מתכוון היית מגיב לזה, לא משנה בכמה סרטים צפית או לכמה גור מטאל האזנת או מה שזה לא יהיה, אני בטוח שזה דבר אחר לגמרי כשזה ממש מולך. למרות שיש לנו בידור מטורף עכשיו, המציאות החברתית שלנו למעשה קצת יותר מתורבתת ממה שהיא הייתה אז, זאת אומרת אנחנו לא תולים אנשים או מצליפים בהם ברחוב ואני חושב שזה שיפור חיובי לכל חברה לדעתי".
הוא גם מאמין שלליריקה האלימה יכולה להיות ערך חיובי: "זה טוב שיש מוזיקת כעס כשחרור". ג'ורג' פישר הסביר גם את תוכן השירים שלהם: "אין שום דבר רציני אף פעם. אנחנו לא חושבים על מישהו ספציפי שאנחנו מנסים להרוג, או להזיק או משהו".
חברי הלהקה

גורג' "קורפסגריינדר" פישר - שירה (1995-היום)
פול מזורקייביץ' - תופים (1988-היום)
רוב בארט - גיטרה (מוביל) (1993-1997), גיטרה (קצב) (2005-היום)
אלכס ובסטר - גיטרה באס (1988-היום)
אריק רוטן - גיטרה (מוביל) (2020-היום)
חברי הלהקה > חברים לשעבר

כריס בארנס - שירה (1988–1995)
פאט אובריאן - גיטרה (מוביל) (1997-2020)
בוב רוסיי - גיטרה (מוביל) (1993-1998)
ג'ק אואן - ג'ק אוון גיטרה (קצב) (1988-2004), גיטרה (מוביל) (1992-1993)
דיסקוגרפיה

| אלבום | שנה |
| --- | --- |
Cannibal Corpse (דמו): 1989
Eaten Back to Life: 1990
Butchered at Birth: 1991
Tomb of the Mutilated: 1992
Hammer Smashed Face (מיני אלבום): 1993
The Bleeding: 1994
Created to Kill (דמו): 1995
Vile: 1996
Gallery Of Suicide: 1998
Bloodthirst: 1999
Gore Obsessed: 2002
Worm Infested (מיני אלבום): 2002
The Wretched Spawn: 2004
Kill: 2006
Evisceration Plague: 2009
Torture: 2012
A Skeleton Domain: 2014
Red Before Black: 2017
Violence Unimagined: 2021
Chaos Horrific: 2023
ריף (אזור)

| --- | --- |

הנוף של הרי ריף מנקודת המבט של העיר שפשאוון
 מידע כללי
 גובה:  2,455 מ' 
 מדינה:  מרוקו 
 מיקום:  מרוקומרוקו
 אורך הרכס:  360 ק"מ 
 קואורדינטות:  35°N 4°W﻿ / ﻿35°N 4°W﻿ / 35; -4
  (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתריף(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתריף
 
דגל הרפובליקה האסלאמית של הריף (1926-1921)
ריף (בריפית: ⴰⵔⵉⴼ) הוא אזור בצפון מרוקו שמתפרס מטנג'יר במערב עד הגבול עם אלג'יריה במזרח והים התיכון הוא גבולו הצפוני. האזור הררי בעיקרו אך כולל גם כמה מישורים פוריים. 
אזור ריף במרוקו מיושב בעיקר על ידי ברברים מבני שבטים המוכרים כ"ריפים". בני שבטים אלה דוברים בדיאלקט ריפי של ברברית (תאמאזיגת) לצד ערבית מרוקאית. בתחילת המאה ה-20 קבוצת שבטים זאת נלחמה לעצמאותה בהובלת עבד אל-כרים אל-ח'טאבי וזכתה להקמת רפובליקת ריף בשנים 1920-1926. אולם הרפובליקה במהרה פורקה על ידי כוח צבאי מסיבי ומשותף של ספרד וצרפת.
קערה טיבטית

קערות שונות מסוגי מתכת וגדלים שונים
קערה במקדש בודהיסטי בקיוטו, יפן
קערה טיבטית או קערה מזמרת (באנגלית: Singing Bowl) היא סוג של פעמון הפוך, כלומר פעמון העומד על כרית (או כף היד) במקום להיות תלוי מלמעלה. לרוב מפיקים צליל מפעמוני קערה באמצעות הקשה בפטיש או מוט עץ, אך ניתן גם לנגן עליהם על ידי חיכוך העץ בתנועה מעגלית סביב פתחן.
קערות פעמון משמשות בתרגולים בודהיסטים רבים בכל רחבי מזרח אסיה, ובמיוחד בהימלאיה, בסין וביפן, ומשמשות למדיטציה, מוזיקה, רפואה אלטרנטיבית והרגעה. הן קשורות באופן הדוק לפעמונים דקורטיביים אשר נוצרו לאורך דרך המשי מהמזרח הקרוב ועד למערב אסיה [דרוש מקור].
כיום הן מיוצרות בעיקר בנפאל, הודו, יפן, סין וקוריאה. [דרוש מקור]
אופי הצליל

צליל הקערה מושפע מ:
החומר ממנו עשוי המוט (מתכת, עץ או עץ עטוף בקטיפה)
החומר ממנו עשויה הקערה
ממדי הקערה
טכניקת הצלצול
אופי הצליל > טכניקות צלצול

את צליל הקערה ניתן להפיק הן בהקשה והן באמצעות סיבוב של מוט על שפתי הקערה.
אופי הצליל > דוגמאות לצלילים שונים

| הדגמות צלילים> טכניקת הצלצול | הדגמות צלילים> תצלום | הדגמות צלילים> קוטר הקערה (באינצ'ים) | הדגמות צלילים> צליל (לשמיעה הקישו על החצים) |
| --- | --- | --- | --- |
| הקשה |  | 11 |  |
| הקשה |  | 4.5 |  |
| סיבוב מוט |  | 4.5 |  |
ראו גם

רפואה אלטרנטיבית
גונג
קרול גריידר

| --- | --- |

קרול גריידר בשנת 2009
 לידה:  15 באפריל 1961 (בת 63) סן דייגו, ארצות הברית 
 ענף מדעי:  ביולוגיה מולקולרית
 מקום מגורים:  ארצות הברית
 מקום לימודים:  אוניברסיטת קליפורניה בברקלי  אוניברסיטת קליפורניה בסנטה ברברה 
 מנחה לדוקטורט:  אליזבת בלקברן 
 מוסדות:  אוניברסיטת ג'ונס הופקינס (1 בספטמבר 1997)  אוניברסיטת קליפורניה בסנטה קרוז (1 באוקטובר 2020)  בית הספר לרפואה של אוניברסיטת ג'ונס הופקינס  מעבדות Cold Spring Harbor 
 פרסים והוקרה:  פרס אלברט לסקר למחקר רפואי בסיסי (2006)  פרס רוזנסטיל (1998)  Clarivate Citation Laureates (2009)  פרס ריצ'רד לונסברי (2003)  היכל התהילה של נשות מרילנד (2011)  פרס דיקסון ברפואה (2007)  פרס פרל מייסטר גרינגרד (2008)  פרס פאול ארליך ולודוויג דרמשטדטר (2009)  פרס לואיזה גרוס הורביץ (2007)  פרס קרן גיירדנר הבינלאומי (1998)  פרס נובל לפיזיולוגיה או לרפואה (2009)  עמיתת האקדמיה האמריקאית לאמנויות ולמדעים  AACR Award for Outstanding Achievement in Cancer Research 
 בן או בת זוג:  נתניאל צ. קומפורט (1993–2011) 
 greiderlab.org
 תרומות עיקריות
 חקר האנזים טלומרז
 
קרולין וידני "קרול" גריידר (באנגלית: Carolyn Widney "Carol" Greider; נולדה ב-15 באפריל 1961 בסן דייגו, קליפורניה) היא ביולוגית מולקולרית המשמשת כפרופסור באוניברסיטת ג'ונס הופקינס. ב-1984 גילתה יחד עם אליזבת בלקברן את האנזים טלומרז. גריידר היא כלת פרס נובל לפיזיולוגיה או לרפואה לשנת 2009 יחד עם אליזבת בלקברן וג'ק שוסטק על שגילו כיצד הכרומוזומים מוגנים על ידי הטלומרים ותגלית האנזים טלומרז. שנה אחת קודם לכן קיבלו היא ואליזבת בלקברן את פרס פרל מייסטר גרינגרד, לנשים - מדעניות מבטיחות, בגין עבודתן זו.
ביוגרפיה

גריידר נולדה בסן דייגו, קליפורניה. היא עברה עם משפחתה לדייוויס שבקליפורניה, שם בילתה את שנות ילדותה. אביה היה פרופסור לפיזיקה באוניברסיטת קליפורניה בדייוויס. לגריידר הוענק תואר ראשון (BA) בביולוגיה מאוניברסיטת קליפורניה בסנטה ברברה ב-1983.
היא השלימה את ה-Ph.D. בביולוגיה מולקולרית ב-1987 באוניברסיטת קליפורניה בברקלי בהנחיית ד"ר אליזבת בלקברן. במהלך לימודיה בברקלי הייתה גריידר שותפה יחד עם בלקברן לגילוי הטלומרז.
את הפוסטדוקטורט עשתה במעבדת קולד ספרינג הארבור בלונג איילנד שבניו יורק, שם גם הייתה חברת הסגל האקדמי. ב-1997 עברה לעבוד באוניברסיטת ג'ונס הופקינס.
קרם (הונגריה)

| --- | --- |
סמל קרםסמל קרם

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת מישקולץ
 שטח:  8.34 קמ"ר
 אוכלוסייה:  ‏
  ‑ בכפר:  1,341 (1 בינואר 2024)
 קואורדינטות:  47°58′57″N 20°57′19″E﻿ / ﻿47.982530555556°N 20.955261111111°E﻿ / 47.982530555556; 20.955261111111 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרם(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קרם  he tabBackground:;tabBorder:#aaa;defaultTab:0;
 
קרם (בהונגרית: Köröm) הוא כפר במחוז בורשוד-אבאוי-זמפלן שבצפון מזרח הונגריה.
בקרם חיו מעט יהודים ובמקום קיים בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 7 |  |
| 1880 | 43 | 680 |
| 1910 | 24 |  |
| 1920 | 12 |  |
| 1930 | 17 |  |
| 1941 | 14 | 1,008 |